**DESTINATARIO**

**XXXXXXXXXXX (nome da entidade)**

**XXXXXX (enderezo da entidade)**

**Referencia**: **XXX** **Programa: XXX**

**Asunto**: Comunicación de inicio de actuacións de control financeiro: procedemento abreviado.

**Nº expediente**: PA 01/2018

**CIF: XXXX**

De conformidade co disposto no artigo 49.2 da Lei 38/2003, de 17 de novembro, xeral de subvencións, mediante a presente comunicación poñemos no seu coñecemento o inicio dun procedemento de control financeiro sobre a subvención concedida e pagada por esta Deputación a esa entidade por importe de **XXXX euros (SUBVENCIÓN (*Exercicio*).- “*OBJETO SUBVENCIÓN*”),** despois de que esa entidade fose seleccionada aleatoriamente e consonte ao Plan de Auditorías aprobado polo Pleno da Corporación, na sesión ordinaria celebrada o día ***XX/XX/XX***.

O procedemento de control financeiro terá como obxecto analizar os seguintes extremos:

1. O cumprimento das obrigas de xestión e aplicación da subvención.
2. A realidade e regularidade das operacións que, de acordo coa xustificación presentada, teñan sido financiadas coa subvención.
3. O axeitado e correcto financiamento das actividades subvencionadas.
4. A existencia de feitos, circunstancias ou situacións non declaradas a esta Administración e que puideran afectar ao financiamento das actividades subvencionadas, á axeitada e correcta obtención, utilización, disfrute ou xustificación da subvención, así como a realidade e regularidade das operacións con ela financiadas.

No caso de que a actual directiva coa que se iniciou esta auditoría non coincida coa que exercía as ditas funcións no momento da concesión e do pago desta subvención, deberán comunicalo.

Agora ben, téndose financiado gastos de carácter corrente, incóase provisionalmente un procedemento abreviado de comprobación formal dos xustificantes de gasto e pagamento, polo que terá que remitir a esta Intervención, a través de calquera das vías indicadas no artigo 16.4 da Lei 39/2015, do 1 de outubro, de procedemento administativo común das administracións públicas, no prazo de **QUINCE DÍAS HÁBILES,** a documentación que se lles indica máis abaixo.

Tamén se admitirá a documentación presentada por correo electrónico (**control.financeiro@dacoruna.gal**). Para iso é necesario que se achegue a mesma desde o correo corporativo da entidade, en formato "pdf" e escaneada do orixinal, xunto cun escrito no que se relacionen os documentos remitidos e no que consten os datos identificativos da persoa que os envíe (nome e apelidos, NIF e cargo).

Os documentos que deberán remitir son os seguintes:

1. Copia dos xustificantes de gasto que declarou na conta xustificativa presentada no seu día para o cobro da subvención (facturas, nóminas, TC-1 e TC-2, recibís de liquidación de dietas ou gastos de desprazamento, certificacións, etc.). Se é o caso, os modelos fiscais 110,115, 303, 180, 190 e 390.
2. Copia da transferencia ou documento bancario que acredite o pago das facturas/recibos ao acredor final.
3. Carteis que serviron para dar publicidade a actividade obxecto da subvención (folletos, carteis, flyers, trípticos…). No caso de ter patrocinadores ou colaboradores que figuren nos carteis publicitarios, deberán indicar a aportación dineraria ou en especie recibida e a súa correspondente xustificación documental (contratos de patrocinio, facturas, …etc.).
4. Documentación xustificativa doutros ingresos que puidera ter a entidade, como subvencións doutras entidades, contratos de patrocinio, … etc. Deberán presentar copia da resolución de concesión e do pago doutras subvencións se as houbera.
5. Extractos de todas as contas bancarias da entidade cos movementos de fondos realizados no exercicio ao que corresponde a subvención e a do ano seguinte, aclarando o obxecto de cada un dos apuntes así como indicando os ingresos e os gastos e mantendo a orde das datas que figuren neles.

Á vista destes documentos, de atopalos correctos e consonte á lexislación aplicable, a Intervención poderá dar por conclusas as actuacións. Noutro caso, ditarase dilixencia, que lle

será notificada, estendendo as actuacións á comprobación da contabilidade e doutros documentos e requirimentos a terceiros, ata poder verificar completamente o emprego dado aos fondos públicos.

No caso de que non contestase a este requirimento de documentación, agás causa xustificada, no prazo sinalado, tal comportamento poderá ser considerado como resistencia, obstrución, escusa ou negativa ás actuacións de control financeiro, conduta tipificada como causa de reintegro conforme ao artigo 37.1.e) da Lei xeral de subvencións e infracción moi grave, conforme ao artigo 58 apartado c) da citada Lei.

Para calquera dúbida ou aclaración pode chamar ao teléfono **XXX XXX XXX** (extensións: **XXXX** ou **XXXX**) ou enviar un correo electrónico a: **XXXXXXXXX**

Así mesmo, remitímoslles esta comunicación de inicio, xunto cun anexo de dereitos e obrigas, por correo certificado e ao seguinte enderezo de correo electrónico: ***XXXXX* (ó da entidade)**

A Coruña, 12 de marzo de 2018

O interventor adxunto

Juan Bautista Suárez Ramos